**Opplev Gud på ulike måter**

**Mange forbinder tro med kirke, bedehus eller mennesker. Tro kan være så mye mer. Vi kan erfare troen ulikt, og vi oppdager tro på forskjellig vis.**

«Portaler til tro» er åtte portaler som handler om livet, om små og store erfaringer du kan ha i møter med natur, kultur, mennesker, kirken, Bibelen, høytidene og deg selv. Opplevelser som på ulike måter kan berøre deg.

**Naturportalen**: Kan det være slik at Gud strekker seg mot oss og berører oss når vi er i naturen? At Gud er til stede og møter oss der?

**Kulturportalen**: Kulturen speiler både de lyse og mørke dagene i livet, og kan peke mot noe grunnleggende i oss. Kan vi møte Gud og det hellige i kunsten og kulturen?

**Relasjonsportalen**: Kan Gud berøre oss gjennom andre mennesker, gjennom hvem de er og hva de gjør? Kan andres liv og fortellinger inspirere til tro?

**Kirkeportalen**: På hvilken måte kan kirkerommet og de kirkelige handlingene invitere til noe hellig og guddommelig?

**Høytidsportalen**: Hvordan kan høytidene jul, påske og pinse åpne opp for tro og bringe oss nærmere Guds kjærlighet og vår omsorg for hverandre?

**Bibelportalen**: Hvordan kan Bibelens fortellinger være en kilde til refleksjon og tro?

**Fred og ro-portalen**: Noen ganger trenger vi ro i kropp og sjel. Koble av fra støy og inntrykk og gi rom for oss selv. Kan fred og ro åpne opp for noe større – for Gud?

**Din portal**: Mennesker er forskjellige, og trosrommet er stort. Denne portalen handler om å være der du er – i det som betyr noe for deg.

**Gud ønsker å møte mennesker der de er. Kanskje kan portalene åpne opp for Gud der du er?**

Til artikkel i menighetsblad: sett inn bilde av QR-koden her

Bruk kameraet på mobilen din for å scanne QR-koden og komme til [**www.portalertiltro.no**](http://www.portalertiltro.no) **Her kan du lytte, lese og se bilder – og få påfyll av kunnskap om tro, Gud og kristendommen.**

Til artikler på nettsider, erstatt de siste to linjene med dette:

**På** [**www.portalertiltro.no**](http://www.portalertiltro.no) **kan du lytte, lese og se bilder – og få påfyll av kunnskap om tro, Gud og kristendommen.**

Bildetekst:

*«Portaler til tro» ønsker å gi rom for noe større og gjøre Gud mer tilgjengelig.*